La rehabilitació d'habitatges i d'edificis d'habitatges és considerada una actuació susceptible d'ésser protegida en matèria d'habitatge, d'acord amb el que estableix l'article 68.1 f) de la Llei 18/2007, de 28 de desembre, del dret a l'habitatge.
Des que el Decret 455/2004, de 14 de desembre, de regulació del Pla de rehabilitació d'habitatges de Catalunya va entrar en vigor, ha estat un instrument útil per donar ajuts a la rehabilitació dels edificis i dels habitatges a les comunitats de propietaris i a les famílies que ho han sol·licitat.
Aquest Decret ha estat modificat parcialment pel Decret 244/2005, de 8 de novembre, d'actualització del Pla per al dret a l'habitatge 2004-2007, i pel Decret 152/2008, de 29 de juliol, pel qual es regulen l'habitatge concertat i l'habitatge de lloguer amb opció de compra, i s'adopten altres mesures en matèria d'habitatge.
La difícil situació econòmica en què avui es troben moltes llars i moltes comunitats de propietaris dificulta que s'escometin obres de rehabilitació necessàries en els seus edificis.
Atès que la rehabilitació és considerada un àmbit de màxima prioritat dins les polítiques d'habitatge i les polítiques econòmiques generals per fer front a l'actual situació de crisi, es proposa la modificació puntual del Decret 455/2004, de 14 de desembre, de regulació del Pla de rehabilitació d'habitatges de Catalunya per incloure la possibilitat de donar bestretes o fer pagaments parcials de les subvencions atorgades.
Per això, a proposta del conseller de Medi Ambient i Habitatge i d'acord amb el Govern
S'afegeix una lletra nova, la h), a l'article 22.2 del Decret 455/2004, de 14 de desembre, de regulació del Pla de rehabilitació d'habitatges de Catalunya, amb la redacció següent:.h) En cas que s'autoritzi bestreta, l'import corresponent..
Es modifica l'article 25 del Decret 455/2004, de 14 de desembre, de regulació del Pla de rehabilitació d'habitatges de Catalunya, que queda redactat de la manera següent:.Article 25.Pagament de les subvencions.25.1 Un cop emès el certificat de compliment, i de conformitat amb les obres executades, i justificada la despesa, es procedirà al pagament de la subvenció concedida.
En el supòsit que el beneficiari de la subvenció sigui una comunitat de propietaris, el repartiment de la subvenció entre aquests el farà la comunitat, en funció dels acords que s'hagin adoptat per al finançament de les obres.
En el supòsit que les obres de rehabilitació les promogui una comunitat de propietaris dels quals menys del 70% utilitzen els habitatges com a residència habitual i permanent, el reconeixement de la subvenció es farà només per a aquests i per l'import màxim que estableixen els articles 16 i 17..25.2 Les bases reguladores de les subvencions poden preveure bestretes i pagaments parcials de la subvenció concedida, amb determinació dels imports i condicions aplicables..25.3 En el cas que sigui l'ajuntament o un ens públic qui porti directament la gestió i coordinació de les obres de rehabilitació, a compte dels propietaris o usuaris dels edificis i habitatges, el pagament de la subvenció que s'hagi atorgat es podrà fer directament a l'ajuntament o ens públic, amb el consentiment previ dels beneficiaris..
Barcelona, 2 de desembre de 2008